section_heading: Kultura
paragraph_text: Kulturno-umjetničko društvo Mladost Polog osnovano je 1947. i radilo je povremeno. Ono je ponovo obnovljeno i oživljeno 1981. pod imenom KUD Mladost Polog. Društvo osobito njeguje stare običaje, narodno pjevanje, ples igre i narodnu nošnju. Članovi društva nastupali su na mnogim kulturnim manifestacijama kao što su Susreti s tromeđe – Dubrovnik, Međunarodna smotra folklora u Zagrebu, Mostarsko ljeto itd. Najveći uspjeh imali su nastupom na Smotri planinskih zemalja u poljskom gradu Zakopanama 1985. kad su predstavljali bivšu državu. Tu su osvojili prvu nagradu "zlatnu sjekiricu".